section_heading: Recenzije
paragraph_text: Jason Anderson, glazbeni kritičar sa stranice AllMusic, dodijelio je albumu četiri od pet zvjezdica te je komentirao: "Hrabriji od The Karelian Isthmusa te konceptualno nadmoćniji kasnijim pokušajima u progresivnom a opet radijski orijentiranom metalu iz 1990-ih, Tales from the Thousand Lakes baš bi mogao biti Amorphisov najbolji album. Ovaj je album žestok, ali ipak nikad ne pada u isprazne ekstreme tipične za žanr melodičnog death metala. Gitare i bubnjevi u obilatoj su ponudi te rijetka pozornost aranžmanu i produkciji stvarno čini ovaj CD posebnim. Grleni vokalni rad nije za svakog obožavatelja metala, ali neo-prog instrumentalne dionice i općenita žestina trebale bi impresionirati one koji se gnušaju grlenih ispada. U mogućem pokušaju da se poveća pristupačnost sastava, Tomi Koivusaari kratko pjeva, što zapravo i ne uspijeva. Ovi su trenutci zbunjenosti međutim kratkotrajni te se ne bi reklo da oštećuju ovo glazbeno izdanje. Suptilno dodavanje klavijatura lijep je detalj -- Amorphisova očaranost tim instrumentom u budućnosti će ublažiti kasnije albume. Stoga, iako je Tales from the Thousand Lakes najavio prijelaz ka kasnijim, inferiornijim albumima, novo i staro precizno je uravnoteženo na ovom Relapseovom albumu iz 1994."